พึ่งกินยาคุมแผงแรก กินแบบ21เม็ดยังไม่หมดแผง เหลือ4เม็ดค่ะ ลืมไว้ที่บ้านตอนนี้มาอยู่หอค่ะ ถ้าจะกินแผงใหม่ต้องเริ่มตอนไหนคะ แล้วถ้าจะมีเพศสัมพันธ์แบบไม่ใส่ถุงยางอนามัย จะท้องไหมคะ เพราะซื้อแผงที่2มาแล้วพี่เภสัชบอกว่าต้องใส่ถุงยางอนามัยร่วมด้วย
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันการกินยาคุมแบบแผงรายเดือน 21 เม็ด น่าจะเป็นเม็ดฮอร์โมนทั้งหมด จึงต้องกินให้ครบจนหมดแผง หากลืมกินไปถึง 4 เม็ด ยาอาจจะไม่มีประสิทธิภาพแล้ว ควรใส่ถุงยางอนามัยป้องกันเอาไว้ และสังเกตรอบเดือนอีกครั้ง ถ้ารอบเดือนมาตามปกติหรือยืนยันการตั้งครรภ์แล้วว่าไม่ตั้งครรภ์ ก็สามารถเริ่มยาแผงต่อไปได้ ให้รีบเริ่มภายใน 5 วันแรกของรอบเดือน ส่วนจะมีเพศสัมพันธ์ได้เมื่อไรก็ใช้หลักการข้างต้นดังกล่าวไปค่ะ